open-index/open-wikipedia-markdown huggingface dataset:
கிங் எட்வர்ட் நினைவு மருத்துவமனை

**கிங் எட்வர்ட் மெமோரியல் (கே.ஈ.எம்.) மற்றும் சேத் கோவர்தன்தாஸ் சுந்தர்தாஸ் (எஸ்.ஜி.எஸ்.) மருத்துவக் கல்லூரி **(King Edward Memorial Hospital and Seth G.S. Medical College) () இந்தியாவின் முதன்மை மருத்துவக் கல்வி வழங்கும் மருத்துவமனைகளில் ஒன்றாகும். மும்பையில் 1926ஆம் ஆண்டு இது நிறுவப்பட்டது.

சேத் கோவர்தன்தாஸ் சுந்தர்தாஸ் மருத்துவக்கல்லூரி பல்வேறு மருத்துவத்துறைகளில் 2000 மாணவர்களுக்கு பட்டப்படிப்பு மற்றும் பட்டமேற்படிப்பு கல்வியையும் நலமீட்பு உடற்பயிறசி ஊட்ட உணவு சிகிச்சை, பணியிட நோய் மருத்துவம் போன்ற தனிச்சிறப்புத் துறைகளில் பட்டமேற்படிப்பு வரையிலான கல்வியையும் வழங்கி வருகிறது. தொடர்புடைய சிறப்புத்துறைகளில் முனைவர்பட்ட வகுப்புகளும் ஆளப்படுகின்றன. இக்கல்வி நிறுவனத்தில் செவிலியர் பள்ளியும் நடத்தப்படுகிறது. 

இந்நிறுவனங்களின் துவக்கம் இந்திய விடுதலை இயக்கத்துடன் தொடர்புடையது. மும்பையின் ஒரே மருத்துவக் கல்லூரியாக விளங்கிய கிராண்ட் மருத்துவக்கல்லூரியில் தகுதிபெற்ற இந்தியர்கள் ஆசிரியர்களாகவும் மருத்துவர்களாகவும் பணிபுரிய மறுக்கப்பட்டதை யொட்டி இங்கிலாந்திலிருந்து பட்டம் பெற்று திரும்பிய சில இந்திய மருத்துவர்களின் முயற்சியால் துவங்கப்பட்டது. மும்பையின் பெருந்தனக்காரராக விளங்கிய சேத் கோவர்தன்தாஸ் சுந்தர்தாசின் வாரிசுகள் வழங்கிய நன்கொடை கொண்டு துவங்கப்பட்ட இந்த மருத்துவக்கல்லூரியில் இந்திய மக்களே ஆசிரியர்களாகவும் மருத்துவர்களாகவும் பணிபுரிய முடியும். 
ஏறத்தாழ 390 பணியாளர்களும் மருத்துவர்களும் 550 இருப்பு மருத்துவர்களும் பணியாற்றும் 1800 படுக்கைகள் கொண்ட இந்த மருத்துவமனையில் ஆண்டொன்றிற்கு 1.8 மில்லியன் புறநோயாளிகளும் 78,000 உள் நோயாளிகளும் மருத்துவ சிகிச்சை பெறுகிறார்கள். பல்வேறு மருத்துத்துறைகளிலும் அறுவை நெறிமுறைகளிலும் அடிப்படை உடல்நல காப்பு மற்றும் மேம்பட்ட சிகிச்சைகள் வழங்கப்படுகின்றன. 

மும்பை பெருநகர் மாநகராட்சியின் நிதியைக் கொண்டு செயல்படும் இவ்விரு நிறுவனங்களும் சமூகத்தின் தாழ்த்தப்பட்ட நிலையில் உள்ளோருக்கு இலவச மருத்துவ வசதிகள் அளித்து சிறந்த சேவை அளித்து வருகின்றன. 

தற்போதைய மருத்துவமனை முதல்வராக சஞ்சய் ஓக் இருந்து வருகிறார்.
## மேற்கோள்கள்


பகுப்பு:மும்பையிலுள்ள மருத்துவமனைகள்
 பகுப்பு:இந்தியப் பொது மருத்துவமனைகள்
குருசடை தீவு

**குருசடை தீவு** (*Krusadai Island*) என்பது தமிழ்நாட்டின் இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஓர் தீவு. இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாக தமிழ்நாடு வனத்துறையின் கட்டுப்பாட்டில் உள்ளது. வனத் துறையினரின் அனுமதி இன்றி இங்கு யாரும் செல்லக்கூடாது.

## அமைவு
பாம்பன் பாலத்தின் மேற்குக் கரைக்கும் இராமேஸ்வரத்திற்கும் இடையில் உள்ள ஓர் அழகிய தீவு ஆகும். இது பாம்பனில் இருந்து நான்கு கி.மீ தொலைவில் அமைந்துள்ளது. 

## பார்வை
இத்தீவானது ஏறக்குறைய 150 ஏக்கர் பரப்பளவு கொண்டதாகவும், 4.5 கி.மீ சுற்றளவு கொண்டதாகவும் உள்ளது. பவளப் பாறைகளும், ஓங்கில் (டால்பின்), ஆவுளியா (கடல் பசு) போன்ற அரியவகை உயிரினங்களும் உள்ளன. தீவில் அரியவகைத் தாவரங்கள் காணப்படுகின்றன. இது உயிரியல் ஆய்வாளர்களுக்கு ஓர் பிடித்தமான தீவு ஆகும். இத்தீவு மண்டபத்தில் இருந்து நான்கு கிலோமீட்டர் தொலைவில் உள்ளது.ஆங்கிலேயர் காலத்தில் கடல்வாழ் உயிரின ஆராய்ச்சிக் கூடமும், உயிரியல் காட்சிக்கூடமும், ஒரு சிறு விடுதியும், முத்துச் சிப்பி வளர்ப்பு நிலையமும் இருந்தன. அந்தக் கட்டடங்கள் இன்றும் காணப்படுகின்றன.   

## சூழலியல் சுற்றுலா
இத்தீவை சுற்றிப் பார்க்க தமிழ்நாடு வனத்துறையால் சூழலியல் சுற்றுலா நடத்தப்படுகிறது. பாம்பன் தீவில் உள்ள குந்துக்கால் கடற்கரையில் உள்ள படகு இறங்கு தளத்தில் இருந்து படகின் மூலம் குருசடைத் தீவுக்கு சுற்றுலாப் பயணிகள் அழைத்துச் செல்லப்பட்டு, தீவை சுற்றிக் காட்டுகின்றனர். தீவுக்கு நாள்தோறும் காலை ஏழு மணியில் இருந்து மதியம் இரண்டு மணிவரை படகுகள் இயக்கப்படுகின்றன.

## மேற்கோள்கள்

* Marimuthu, N., Wilson, J.J. and Kumaraguru, A.K. 2010. Galaxea, J Coral Reef Studies, 12(2): 65-75 Reef status in the Mandapam group of Islands, Gulf of Mannar 
* 
பகுப்பு:இராமநாதபுரம் மாவட்டத்திலுள்ள தீவுகள்
வண்ணப்புறக் கந்தரத்தனார்

**வண்ணப்புறக் கந்தரத்தனார்** சங்ககாலப் புலவர்களில் ஒருவர். சங்கநூல் கொகுப்பில் அவரது பாடல்கள் இரண்டு உள்ளன. அவை: அகநானூறு 49, நற்றிணை 71. இவை இரண்டு பாடல்களுமே பாலைத்திணை மேலவை.
## புலவர் பெயர் விளக்கம்
வண்ணப்புறம் என்பது இவர் வாழ்ந்த ஊர். புலவர் பெயர் கந்தரத்தனார். கந்தர்+அத்தனார் என்றும், கந்து அரத்தனார் என்றும் பிரிக்கும் வகையில் இவரது பெயர் அமைந்துள்ளது. 
### கந்தர் அத்தனார்
அத்தம் என்றால் வழி. அத்தனார் = வழிநிற்பவர். கந்தர் வழியில் நிற்பவர். கந்து = வழித்துணை. (காதன்மை கந்தா அறிவறியார்த் தேறுதல் - திருக்குள். இதில் கந்து என்னும் சொல் பற்றுக்கோடு என்னும் பொருளில் கையாளப்பட்டுள்ளதை எண்ணிக்கொளவோம்) இந்த வகையில் வழித்துணைவர் என்னும் பொருளை இப்பெயர் தரும்.
### கந்து அரத்தனார்
கந்து என்பது தூண். (கந்திற்பாவை) அரத்தம் என்பது செந்நிறக் குருதி. (அரக்கு = செந்நிறப் பசை). தூணில் குருதி. 
## அகம் 49 செய்தி
தலைவனுடன் தலைவி சென்றுவிட்டாள். அவளை நினைந்து செவிலித்தாய் கலங்குகிறாள்.

என் மகள் என் வீட்டில் இருக்கும்போது **கிளி**யோடு பேசி மகிழ்வாள். **பந்தும், கழங்கும்** கொண்டு விளையாடி மகிழ்வாள். செல்லுமிடமெல்லாம் நிழல் தொடர்வது போலத் தோழியர் ஆயம் பின்தொடரக் காற்சிலம்பு ஒலிப்ப ஓடி ஓரை விளையாடுவாள். அவள் விளையாடும் இடங்களிலெல்லாம் நான் இருந்தேன்.

இப்போது அவள் முன்னாளில் இருந்தது போல இல்லை. அவளது **அளி, அன்பு, சாயல், இயல்பு** ஆகியன மாறிவிட்டன.

ஒருநாள் அவள் நெற்றியைத் தடவிக் கொடுத்தேன். வயின் மரத்தில் கட்டப்பட்டிருக்கும் கன்றுக்குட்டியை அதன் தாய்ப்பசு நாவால் தடவிக்கொடுப்பது போல் தடவிக் கொடுத்தேன். அவளை ஆரத் தழுவினேன். அவள் தன் முலைகளுக்கு இடையில் வியர்க்கும்படி என்னைப் பலமுறை திரும்பத் திரும்பத் தழுவிக்கொண்டாள். அதற்குக் காரணம் அன்று எனக்குப் புரியவில்லை. இன்று புரிந்துவிட்டது.

வறட்சிக் காலத்தில் நிழல் இல்லாத மர நிழலில் படுத்திருக்கும் பெண்மான் **மரல்** என்னும் கானல் நீரைச் சுவைத்து மகிழ்வது போல அவள் என்னை அப்போது தழுவி மகிழ்ந்திருக்கிறாள்.

## நற்றிணை 71 செய்தி
தலைவன் பொருள் ஈட்டச் செல்ல இருக்கிறான். இதனைத் தலைவியிடம் சொல்லி ஒப்புதல் பெற்றுத் தருமாறு தோழியிடம் பலமுறை தலைவன் மன்றாடுகிறான். தலைவியைத் தடவிக்கொடுத்து அவளிடம் பலமுறை கெஞ்சினால் ஒருவேளை அவள் ஒப்புதல் தரக்கூடும். தன்னிடம் கெஞ்சுவதால் பயனில்லை என்று தோழி கூறிவிடுகிறாள். மேலும் சொல்கிறாள். ஒருவேளை அவள் ஒப்புதல் தந்து பிரிந்து சென்றுவிட்டால், வீட்டில் வளரும் இணைபுறாக்களில் பெண்புறாவை அதன் செங்கால்சேவல் ஆண்புறா தன்னுடன் இருக்கும்படி அழைப்பதைக் கேட்கும்போது அவள் எப்படித் துடிப்பாள் என்பதை எண்ணிப் பார்த்தாயா என்கிறாள். (தலைவன் தோழி கூறியதை எண்ணிப் பார்த்துத் தன் செலவைக் கைவிட்டுவிட்டானாம்)

பகுப்பு:சங்கப் புலவர்கள்
வளிமிதவைவாழிகள்

**வளிமிதவைவாழிகள்** அல்லது **வளியலைவாழிகள்** (Aeroplankton) என்பது காற்றில் உலாவும் அல்லது மிதக்கும் சிறுவுயிர்களைக் குறிப்பதாகும். இவை காற்றின் வேகத்தால் ஒரு இடத்திலிருந்து இன்னொரு இடத்திற்கு இட்டுச்செல்லப்படுகிறது. இவைகளின் பண்புகள் பெருங்கடலில் வாழும் மிதவைவாழிகளை ஒத்திருக்கின்றன. இவ்வளிமிதவைவாழிகளைப் பற்றி படிக்கும் படிப்பிற்கு வளியுயிரியல் எனப்படுகிறது.

வளிமிதவைவாழிகள் என அழைக்கப்படும் பெரும்பாலன உயிர்கள் மிகவும் சிறியதாகவும் நுண்ணோக்கியால் மட்டுமே காணக்கூடியதாய் உள்ளது. இவைகளை பார்ப்பதை விட கடினமானது அவைகளைக் கண்டறிவதுதான். அறிவியலாளர்கள் இதைச் சேகரிக்க வலைகள், சில பொறிகள், விமானங்கள் மற்றும் குமிழிகள் ஆகியவற்றைப் பயன்படுத்துகின்றனர்.

## உயிர்கள்
அதிகப்படியான நுண்ணுயிரிகள், தீநுண்மங்கள், 1000த்திற்கும் அதிகமான பாக்டீரியாக்கள், 40000 த்திற்கும் மேற்பட்ட பூங்சைகள் மேலும் நூற்றுக்கும் மேற்பட்ட சிற்றினங்களுல் அடங்கிய பாசிகள், குறிப்பிடத்தக்க மலைப்பாசிகள், ஈரலுத்தாவரங்கள் எனப் பல உயிர்கள் இவ்வளிமிதவைவாழிகளில் காணப்படுகின்றன. இவைகளில் தாவரங்களின் வித்துக்கள், மகரந்தங்கள் மற்றும் காற்றினால் சிதறடிக்கப்பட்ட விதைகள் தன் வாழ்நாளில் பாதியை இவ்வளிமிதவைவாளிகளாகக் கழிக்கின்றன.

இவைகளில் மிக அதிகமான சிறு விலங்குகள், பூச்சிகள் மற்றும் சிலந்திகள் ஆகியன காற்றின் வேகத்தால் இழுத்துச்செல்லப்பட்டு அவை பலநூறு அடிகளுக்கப்பால் பறக்கச் செய்கிறது.

காற்றுமண்டலத்தில் அதிகப்படியான தத்துப்பூச்சிகள் காணப்படுகின்றன. பல சிலந்தி இனங்கள் காற்றை தனக்கு சாதகமாகப் பயன்படுத்தி பல இடங்களை அடைவதற்குப் பயன்படுத்துகிறது.

நுண்ணுயிர்களில் பாக்டீரியா வகையைச் சார்ந்த *மைக்ரோகாக்கசு*, *பாசில்லசு* மற்றும் *காரினிபாக்டீரியம்* ஆகியனவும், பூங்சைகளில் *அல்டேர்னேரியா*, *ஆச்பர்சில்லசு*, *ஆர்மோடெண்ட்ரான்* மற்றும் *பெனிசில்லியம்* ஆகியன பூமியின் உயர்மட்ட பகுதிகளில் பரவிக்கிடக்கின்றன என்பது பல ஆய்வுகளின் மூலம் அறியப்பட்டுள்ளது.

## உதாரணம்
2009 ஆம் ஆண்டு இந்திய விண்வெளி ஆய்வு மையம் மேற்கொண்ட குமிழி ஆய்வில் பூமியில் கண்டிறாத 3 வித்தியாசமான  பாக்டீரியாக்களைக் கண்டறிந்ததாகவும் அதற்கு முறையே *சேனிபாக்டர் ஆய்லி*, *பாசில்லசு இசுரோனென்சிச்* மற்றும் *பாசில்லசு ஆர்யபட்டா* எனப் பெயரிட்டுள்ளனர். இவ்வுயிர்கள் புறவூதா நிறத்திற்கு அதிகப்படியான எதிர்ப்புத்திறன் அல்லது தாங்கவல்ல வலிமையைப் பெற்றுள்ளதாகவும் அறியப்பட்டுள்ளது.

இதனைப் பெற 26.7 மில்லியன் கன அடி அளவுள்ள குமிழியில் 459 கிலோ அறிவியல் இயந்திரங்களை 38 கிலோ திரவ நியான்களில் முக்கியபடி பயன்படுத்தப்பட்ட பொறிகளைக்கொண்டு வளிமண்டலத்தில் 20 முதல் 40 கிலோமீட்டர் உயரமுள்ள பகுதியில் உள்ள காற்றின் மாதிரிகள் பெறப்பட்டு ஆய்வுசெய்து அறிவிக்கப்பட்டது.

## மேற்கோள்கள்
:* Fulton JD, 1966, Micro organisms of the upper atmosphere, Applied Microbiology, 14(2): 241 - 244
:* H SINGH, Y CHEN, A STAUDT, D JACOB, D BLAKE, B HEIKES and J SNOW, 2001,  Evidence from the Pacific troposphere for large global sources of oxygenated organic compounds, Nature 410, 1078-1081
:* http://www.mathaba.net/news/?x=618711 

## மேலும் காண்க
* வளியுயிரியல்
* வளிவொவ்வாமையூக்கிகள்

பகுப்பு:நுண்ணுயிர்கள்
பகுப்பு:உயிரியல் துறைச்சொற்கள்
பகுப்பு:விலங்கியல்
செயற்கை நரம்பணு

**செயற்கை நரம்பணு** அல்லது **செய்நரம்பணு** என்பது ஓர் உயிருடம்பில் உள்ள நரம்பணுவைப்போன்ற இயக்கம் கொண்டதாக  வுருவாக்கப்பட்ட மிக எளிமையான கணித ஒப்புரு (மாதிரி) ஆகும்.  செயற்கை நரம்பணுப் பிணையத்தில் அடிப்படை அலகு இந்த செய்நரம்பணு அல்லது செயற்கை நரம்பணுவாகும். செய்நரம்பணுவுக்குப் பல உள்ளிடு இழைகளும், அந்த  ஒவ்வொரு உள்ளீடும் ஒவ்வொரு குறிப்பிட்ட வலுவுடன் (நிறை, weight) உள்ளீடு செய்யுமாறும் அமைக்கப்பட்டிருக்கும்.

ஒன்று அல்லது ஒன்றுக்கு மேற்பட்ட உள்ளீடுகளைப் பெற்று, அவற்றின் நிறைகளையும் கணக்கில் கொண்டு ஒரு தொகையை கணக்கிட்டு ஒரு வெளியீட்டைத் தரும்.  பொதுவாக இந்த தொகையீடு எதோ ஒரு வகையில் வெவ்வேறு உள்ளீடுகளைக் கூட்டாக நிறைகளோடு கணிக்கப்பட்டு ஒரு ஏவல்சார்பு விளைவை உண்டாக்கும்.  உள்ளீடுகளைத் நிறைப்படி தொகுத்து  ஒரு மாற்றல்சார்பு (transfer function) முறைப்படி அனுப்பப்படும்.

## கூறுகள்
* உள்ளீடுகள்/inputs
* நிறைகள்/weights
* தொகையீடு/summation
* ஏவல் சார்பு/activation function
* வெளியீடு/output

## கணித அடிப்படை
ஒரு தரப்பட்ட செயற்கை நரம்பணுவுக்கு  *m*&nbsp;+&nbsp;1 உள்ளீடுகள் *x*0 through *x**m* வரையான உள்ளீட்டு சமிக்கைகளும் அவற்றின் weights *w*0 through *w**m* எனக் கொள்க.  முதலாவது உள்ளீடு *x*0 பொதுவாக +1 என்ற பெறுமதியைப் பெறும்.  இதலால் இது ஒர் சாய்வு கொண்ட உள்ளீடு (*bias* input), with *w**k*0&nbsp;=&nbsp;*b**k*.  இதனால் உண்மையில் *m* உள்ளீடுகளே நரம்பணுவுக்கு உள்ளன, அவை from *x*1 to *x**m*.

நரம்பணுவின் *k* வது வெளியிடு பின்வருமாறு அமையும்:

:y_k =  \varphi \left( \sum_{j=0}^m w_{kj} x_j \right)

Where \varphi (phi) is the transfer function.

இந்த வெளியீடானாது உயிருடலத்தில் உள்ள நரம்பணுவின் உடலச்சு (axon) போன்றது. இது செலுத்தும் இயக்கக்குறிப்பின் மதிப்பு இதனோடு தொடர்பு கொண்டிருக்கும் அடுத்த நரம்பணுவின் உள்ளீடுகளில் ஒன்றாக இயங்கும். அல்லது வேறு விதமாகவும் இயங்கவல்லது

## வெளி இணைப்புகள்
* Neural networks: A requirement for intelligent systems - 

பகுப்பு:செயற்கை நரம்பணுப் பிணையங்கள்
பகுப்பு:அமெரிக்கக் கண்டுபிடிப்புகள்
வடமோதங்கிழார்

வடமோதங் கிழார் சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் இரண்டு உள்ளன. அவை அகநானூறு 317, புறநானூறு 260 ஆகியவை.

வடமோதம் என்பது ஊரின் பெயர். இந்த ஊர் மக்கள் இவரைத் தமக்கு உரிமையுள்ள தலைவராகக் கொண்டமையால் இவரை ஊர்ப்பெயராலேயே வழங்கலாயினர்.
## அகநானூறு 317 செய்தி
கார்காலம் வந்ததும் இல்லம் வந்து சேர்வேன் என்று தலைவன் சொல்லிச் சென்றான். கார்காலம் வந்தும் தலைவன் வரவில்லையே என்று தலைவி ஏங்கும்போது அவள் எதிரில் தலைவன் வந்து நிற்கிறான்.

இப்பாடலில் செடியினங்களும், விலங்கினங்களும், பொன்வேலைக் கன்னத் தொழிலும் விக்கமாகத் தெரிவிக்கப்பட்டுள்ளன.

*பொன்செய் கன்னம்* - வெள்ளியை அரத்தால் அராவும்போது வெள்ளித் துகள்கள் உதிர்வது போல வண்டுகள் ஊதும்போது குரவம் பூக்கள் கோங்கம் பூக்களின் மேல் உதிருமாம்.
முருக்கம் பூ - செவ்வண்ணம் ஏற்றிய மகளிர் நகம்போல் பூக்கும்.
தும்பி - யாழிசை போல் துவைக்கும்(ஒலிக்கும்)
ஆன்(பசு) - வேனில் காலத்தில் இணைவிழைச்சை விரும்பும்.
குயில் - பூத்திருக்கும் மரா மரத்தில் இருந்துகொண்டு கூவும்.
இப்படிப்பட்ட கார் காலத்தில் வருவேன் என்றார்.

## புறநானூறு 260 செய்தி
பாணன் ஒருவன் வள்ளல் ஒருவனை நாடிப் பசியோடு வருகிறான். வரும் வழியில் கள்ளிக்காட்டில் கடவுளாகி நிற்கும் தன் முன்னாள் வள்ளல் ஒருவனை வாழ்த்தி வணங்கிவிட்டு வருகிறான். அவனுக்குப் புலவர் கூறுவதாக அமைந்துள்ளது இந்தக் கையறுநிலைப் பாடல்.

பாண, கேண்மதி! நீ தேடிவந்த மீளியாளன் பகைவர் கவர்ந்துசென்ற ஆனிரைகளை மீட்டு வந்த செய்தியைத் தன் ஊர்மக்களிடம் சொல்லிவிட்டு உடம்பொடு யாரும் செல்லமுடியாத உலகுக்கு உயிரை மட்டும் கொண்டுசென்றுவிட்டான். வையகம் புலம்பிக்கொண்டிருக்கிறது. பாம்பு விழுங்கிய மதியம் போல அவன் உடல் கிடக்கிறது. என்றாலும் **"கம்பமொடு துளங்கிய இலக்கம்"** போல அவன் உடல் வேல் பாய்ந்த நிலையில் நிறுத்தி வைக்கப்பட்டுள்ளது. நீ அங்குச் சென்றால் மற்றவர்கள் உன் பசியை ஆற்றினும் ஆற்றுவர். என்றாலும் உனக்கு எவ்வம்(துன்பம்) இருக்கத்தான் செய்யும்.

* கம்பமொடு துளங்கிய இலக்கம் = கம்பத்தில் எரியும் தெருவிளக்கு

பகுப்பு:சங்கப் புலவர்கள்
இலங்கை நதிகளுக்கான புராதனப் பெயர்கள்

இலங்கையில் காணப்படும் சில நதிகளுக்கு வரலாற்று ரீதியாக வழங்கப்பட்ட புராதனப் பெயர்கள் வருமாறு:
*மல்வத்து ஓயா - கதம்ப நதி/அருவி ஆறு
*மஹா கணதவர ஓயா - கம்பீர நதி
*மகாவலி கங்கை - கங்கா நதி
*மாணிக்க கங்கை - கப்பரகந்தை நதி
*களனி கங்கை - கல்யாணி நதி
*கலா ஓயா - கோண நதி
*தெதுறு ஓயா - ஜஜ்ஜர நதி
*கிரிந்தி ஓயா - கரிந்தி நதி
*அம்பன் கங்கை - காரநதி
*கல் ஓயா - கல்கி நதி
*வளவ கங்கை - வனவாகினி/ வன நதி/வண்ண நதி
*கும்புக்கன்￼￼ நதி- குடிகந்த நதி/கக்கந்த நதி

## மேற்கோள்கள்

* ''புன்னியாமீன் பீ. எம்''., - வரலாறு ஆண்டு 9, கண்டி சிந்தனை வட்டம், 7ம் பதிப்பு 1998
பகுப்பு:இலங்கை வரலாறு
பகுப்பு:இலங்கையின் ஆறுகள்
*
மக்கள் இயக்கம் (தமிழ்நாடு)

**மக்கள் இயக்கம்** தமிழ்நாட்டில் செயல்படும் ஒரு அரசியல் அமைப்பு/கட்சி ஆகும். இது திரைப்பட நடிகர் விஜயால் தொடங்கப்பட்டது. சூலை 2009இல் தனது நற்பணி/ரசிகர் மன்றங்களை மக்கள் இயக்கம் என்ற அமைப்பாக விஜய் மாற்றினார். இதற்கு ஒரு ஆண்டு முன்னரே தனது ரசிகர் மன்றங்களுக்கென தனியே ஒரு கொடியினை அறிமுகப்படுத்தியிருந்தார். விஜயின் தந்தை தமிழ்த் திரைப்பட இயக்குநர் எஸ். ஏ. சந்திரசேகர் இக்கட்சியின் முக்கிய நிருவாகிகளுள் ஒருவராக உள்ளார். 2010 ஆம் ஆண்டில் விஜயின் காவலன் திரைப்படம் வெளிவர திராவிட முன்னேற்றக் கழகம் (திமுக) தடை செய்வதாகக் குற்றம் சாட்டி, அண்ணா திராவிட முன்னேற்றக் கழகத்துடன் ஒருங்கிணைந்து திமுக அரசை தாக்கி வந்தது மக்கள் இயக்கம். பெப்ரவரி 2011இல் தமிழக மீனவர்கள் மீது இலங்கைக் கடற்படையினரின் தாக்குதல்களைக் கண்டித்து, நாகப்பட்டினத்தில் மக்கள் இயக்கம் தனது முதல் அரசியல் கூட்டத்தை நடத்தியது. 2011 சட்டமன்றத் தேர்தலில் அதிமுக கூட்டணியில் இடம் பெற்றது.

## மேற்கோள்கள்
*மக்கள் இயக்கம் தொடங்கிய விஜய்
*Actor Vijay to launch party 
*Vijay draws huge crowds 
*TNN Will enter politics,says Vijay

பகுப்பு:தமிழக அரசியல் கட்சிகள்
மூவேந்தர் முன்னணிக் கழகம்

**அகில இந்திய மூவேந்தர் முன்னணிக் கழகம்** அல்லது **மூவேந்தர் முன்னணிக் கழகம்** தமிழ்நாட்டில் செயல்படும் ஒரு அரசியல்கட்சி ஆகும். முக்குலத்தோர் சாதியினரிடையே ஆதரவைப் பெற்றுள்ளது. இதன் நிறுவனர் மற்றும் தலைவர் மதுரை மீனாட்சி மிசன் மருத்துவமனையின் உரிமையாளர் டாக்டர் சேதுராமன் ஆவார். 1998இல் நிறுவப்பட்ட இக்கட்சி “மூவேந்தர் முன்னேற்ற முன்னணி”, ”மூவேந்தர் முன்னேற்றக் கழகம்”, ”மூவேந்தர் முன்னணிக் கழகம்” என பல்வேறு பெயர்களால் அறியப்பட்டாலும், அதன் நிறுவனரின் பெயரால் “டாக்டர் சேதுராமன் கட்சி” என்று பரவலாக அடையாளப்படுத்தப்படுகிறது. கடந்த காலத்தில் திமுகவுடன் கூட்டணி அமைத்துப் போட்டியிட்ட இக்கட்சி, தற்சமயம் அதிமுக கூட்டணியில் இடம் பெற்றுள்ளது. தமிழ்நாட்டை இரண்டாகப் பிரித்து தெற்கு மாவட்டங்களை தென் தமிழ் மாநிலம் என்ற பெயரில் தனி மாநிலமாக்க வேண்டுமென்பது இக்கட்சியின் கொள்கைகளுள் ஒன்றாகும்.

## மேற்கோள்கள்

* தென்தமிழகம் பிரிய வேண்டியது காலத்தின் கட்டாயம்-டாக்டர் சேதுராமன் 
* தேவர் சிலைக்கு தங்க கவசம்: ஜெயலலிதாவுக்கு டாக்டர் சேதுராமன் பாராட்டு 

பகுப்பு:தமிழக அரசியல் கட்சிகள்
செயற்கை நரம்பணுப் பிணையம்

thumb|ஒரு மறைநிலை அடுக்கைக்கொண்ட செயற்கை நரம்பணுப்பிணைய மாதிரி
**செயற்கை நரம்பணுப் பிணையம்** (ஆங்கிலம்: Artificial neural network) என்பது உயிரி நரம்புப் பிணையத்தில் இருந்து ஊக்கம்பெறப்பெற்ற ஒரு கணிமை அல்லது கணித மாதிரி.  இது பிணையப்பட்ட செயற்கை நரம்பணுக்களைக் கொண்டது.  இதன் அடிப்படை அணிக் கணிதம் ஆகும்.  

கணினி துணையுடன் நிகழும் பிற பணிகள் நிரலாளரொருவர் குறிப்பிட்டு எந்தெந்த சூழலில் என்னென்ன செய்யவேண்டுமென நிரல்வழியாக வகுத்ததுபோலவே நிகழும். அவற்றிலிருந்து வேறுபட்டு செயற்கை நரம்பணுப்பிணையங்கள் துணையுடன் நிகழும் பணிகள் முற்காட்டுகளில் இருந்து கற்றுக்கொண்டதன் அடிப்படையில் நிகழும் தன்மையுடையவை. இதனால் இவை தன்னியக்கமாக பல பணிகளை ஏற்றுச்செய்யும் ஆற்றல் கொண்டவை.  

## செயற்கைக் கற்றலின் அடிப்படை உருவகம்

thumbnail|ஆடுபுலியாட்டம்
உயிரற்ற, மாந்த மூளை போன்றதோர் உறுப்பெதுவுமில்லாத ஒரு பொறிக்கோ கணிதமாதிரிக்கோ முற்காட்டுதல்களில் இருந்து கற்கும் ஆற்றல் எவ்வழி வருமென்பதை ஒரு சிறு உருவகத்தின் வழியாகப் பார்க்கலாம். 
# ஆடுபுலியாட்டம் போன்ற ஏதாவதோர் ஆட்டத்தை எடுத்துக்கொள்ளலாம். 
# அவ்விளையாட்டின் ஒவ்வொரு நிலைக்கும் ஒரு பெட்டி என அமைக்கவும். 
# அந்தக்கட்டத்தில் ஆடுபவர் என்னென்ன நகர்வுகளைச்செய்ய முடியுமோ அவை ஒவ்வொன்றுக்கும் தனித்தனியாக நூல்பிடித்து அவை இட்டுச்செல்லும் நிலைகளுக்கான பெட்டியுடன் இணைக்க வேண்டும்.
# ஒவ்வொரு பெட்டியிலும் ஆட்டக்காரர் எத்தனைவிதமான நகர்வுகளை மேற்கொள்ளமுடியுமோ அத்தனை நிறங்களில் குறிப்பில்வழியல்லாமல் பாசிமணிகளைப் போட்டுவைக்க வேண்டும்.
# ஆட்டத்தைத்துவங்கும்போது தொடக்கநிலைக்கான பெட்டியிலிருந்து ஒரு பாசிமணியை எடுத்து அதன்படி நகர்வை மேற்கொள்ள வேண்டும்.
# அதேபோல ஆட்டத்தின் ஒவ்வொரு கட்டத்துக்கான பெட்டியிலிருந்து பாசிமணியை எடுத்து அதன்படி நகர்த்திவரவேண்டும்.
# ஆட்டத்தின் இறுதியில் தோல்வி ஏற்பட்டால் எந்தெந்த பெட்டிகளில் எந்தெந்த பாசிகளை எடுத்தோமோ அவற்றை நீக்கிவிடவேண்டும்.
# வெற்றிபெற்றால் முறையே அந்தந்த நிறத்துப்பாசிமணியொன்றை அந்தந்த பெட்டிகளில் சேர்க்கவேண்டும்.
# பலமுறை இதேபோல விளையாடிவந்தால் அந்தப்பெட்டிகளிலுள்ள பாசிகள் வெற்றியை நோக்கிய நிறவிகிதத்தை அடைந்துவிடும்.

மேலேயுள்ள உருவகத்தையொத்து செயற்கை நரம்பணுக்களை பெட்டிகளாகவும், நூலை இணைப்பாகவும், பாசிநிறவிகிதத்தை கணித்த புள்ளிகளாகவும் கொண்டால் இப்பிணையங்கள் எவ்வாறு இயங்குகின்றன என விளங்கிக்கொள்ளலாம்.

## ஆழமான கற்றல்
சிக்கலான பணிகளில் மேலேயுள்ளதுபோன்ற எளிய மாதிரி பொருந்தாது. வெறும் புள்ளியியல் எடைகளை வைத்துக்கூட்டுவதைத் தாண்டிய சில கணிதச்சார்புகளைக் கொண்டு எத்தகைய உள்ளீட்டு-வெளியீட்டு உறவையும் அண்மிக்கும் வரைவை கற்கலாமென நிறுவியுள்ளனர். இதன்வழியாக தக்க முற்காட்டுதல்களைத் தந்தால் எத்தகைய சிக்கலான வகைப்பாட்டுப்பணியையும் இப்பிணையங்களால் செய்யமுடிகிறது. 

## குறிப்புகளும் மேற்கோள்களும்

பகுப்பு:செயற்கை நரம்பணுப் பிணையங்கள்
பகுப்பு:கணினியியல்
வண்ணக்கன் சோருமருங் குமரனார்

**வண்ணக்கன் சோருமருங் குமரனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது நற்றிணை 257 எண் கொண்ட பாடல். இது குறிஞ்சித்திணை மேலது,

:வண்ணக்கன் = பொன்னையும், நாணயத்தையும் மாற்றுப் பார்ப்பவன்.
:சோரும், மரும் = மாற்றுப் பார்க்கும்போது மாற்றுக் குறைந்தால் சோர்தலும், மாற்றுச் சரியானால் மருவதலும் கொள்பவர்.
## பாடலில் உள்ள செய்தி
மலைநாட! ஈரக் கசிவால் ஆள் நடமாட்டம் இல்லாத (சதசத) வழியில், கொல்லும் விலங்குகள் நடமாடுவது அறிந்தும் நள்ளிரவில் என்னைத் தேடி வருகிறாய். நீ வரும் வழியை எண்ணும்போது என் மனம் நோகிறது என்று தலைவி தலைவனிடம் தெரிவிக்கிறாள்.
அவன் மலைநாடு
:மூங்கில் ஒலியும், அருவி ஒலியும் இடைவிடாமல் கேட்டுக்கொண்டே இருக்குமாம். மழை பெய்து வேங்கை அரும்பு விட்டு மலர்ந்து பாறைகளில் கொட்டுமாம். (இறைச்சி: மூங்கில் - மூங்கில் போல் சுற்றம் கொண்டவன். அருவி - சுற்றத்தாரின் ஈரமொழி. வேங்கைப்பூ பாறைமேல் கொட்டுதல் - தலைவன் தலைவியின்மேல் தாவல்)

பகுப்பு:சங்கப் புலவர்கள்
வாடா (உணவு)

200px|ரமலான் நோன்பு திறப்பிற்காக தயாரிக்கப்பட்ட வாடா!

**வாடா** என்பது ஓருவகை தீனிப்பண்டமாகும். தமிழ்நாட்டில் குறிப்பிட்ட சில இடங்களில் மட்டுமே விருப்ப பண்டமாக உள்ளது. அதிராம்பட்டினம், நாகூர் மற்றும் சென்னையில் சில இடங்களிலும், யாழ்ப்பாணம் மற்றும் தமிழ் முஸ்லிம்கள் அதிகம் வசிக்கும் துபாய் “தேரா”விலும் இந்த உணவு கிடைக்கிறது. முஸ்லிம்களின் புனித மாதமான ரமலான் மாதத்தில் நோன்பு திறக்கும் நேரங்களில் விருப்ப பண்டமாக இது உள்ளது.

## தயாரிக்கும் முறை
அரிசியை ஊறவைத்து பாதி அரைத்து கொள்வார்கள். (அரைக்கும்போது சோற்றையும் சில இடங்களில் சேர்த்துக்கொள்கிறார்கள்?). தண்ணீர் அதிகம் ஊற்றுவதில்லை. பின்னர் சமோசாவிற்கு தேவையானது போன்று மசாலாப்பொருட்களுடன் வெங்காயம் சிறிது வெங்காயம் ஊற்றி வதக்கி கொள்கிறார்கள். பின்னர் ஒரு இலையிலோ துணியிலோவைத்து மாவை சிறிது வைத்து தட்டுவார்கள் (மாவு இலகுவாக இருக்கவேண்டும்)பின்னர் ஏற்கெனவே மசாவுடன் வதக்கியதை சிறிது வைத்து பின்னர் அதன்மேல் மாவு வைத்து நடுவில் ஓட்டை போடுவார்கள்.

அதிக ருசி தருவதற்காக வாடாவில் சிறிய இறால்களையும் வைப்பார்கள். இறால் இல்லாமலும் செய்யப்படுகிறது.

## மேலும் பார்க்க
* வடை
* நோன்புக் கஞ்சி
* உண்டக்களியா
## மேற்கோள்கள்

பகுப்பு:தமிழர் உணவுகள்
ஓமாந்தூர்

**ஓமாந்தூர்** சிற்றூர் தமிழ்நாட்டில் திருச்சி மாவட்டம், மண்ணச்சநல்லூர் வட்டத்தில் உள்ளது. இவ்வூரில் காமாட்சி அம்மன் கோவில் உள்ளது. இங்கு சிவராத்திரி திருவிழா மிக சிறப்பாக நடைபெறும்.

## கோயில்கள்
* ஓமாந்தூர் பெரியண்ண சுவாமி கோவில் 

## மேற்கோள்கள்


பகுப்பு:திருச்சிராப்பள்ளி மாவட்டத்திலுள்ள கிராமங்கள்
தத்தமங்களம்

**தத்தமங்கலம்** கிராமம் திருச்சிராப்பள்ளி மாவட்டம் மண்ணச்சநல்லூர் வட்டத்தில் உள்ளது. இங்கு மக்களின் தொழில் விவசாயம் ஆகும். மேலும் இவ்வூரின் மேற்கே உப்பாறு நீர்த்தேக்கம் உள்ளது. இதன் மூலம் பல ஊர்களுக்கு விவசாயத்திற்காக நீர் பயன்படுத்தப்படுகிறது. அதிகப்படியான நீர் நேராக கொள்ளிடம் ஆற்றில் கலக்கின்றது. இக்கிராமம் ஓர் ஊராட்சியாகும். இதன் கீழ் வடக்கு தத்தமங்கலம், சாலைப்பட்டி, தேவிமங்கலம், அக்கரைப்பட்டி, ஆகிய சிற்றூர்கள் இணைக்கப்பட்டுள்ளன.

பகுப்பு:திருச்சிராப்பள்ளி மாவட்டத்திலுள்ள கிராமங்கள்
ஆப்கானித்தானின் மாகாணங்கள்

**ஆப்கானிஸ்தானின் மாகாணங்கள்** (ولايت *wilayat*) ஆப்கானிஸ்தானின் மேல்நிலை நிர்வாக அலகுகள் ஆகும்.

2004இல் உருவாக்கப்பட்ட இரு மாகாணங்கள் உட்பட தற்போது 34 மாகாணங்கள் உள்ளன. ஒவ்வொரு மாகாணமும் மாவட்டங்களாக மேலும் பிரிக்கப்பட்டுள்ளன. இம்மாகாணங்கள் ஆளுநரின் தலைமையில் நிர்வகிக்கப்படுகின்றன.

ஆப்கானிஸ்தான் அரசின் நாடாளுமன்ற மூதவையில் ஒவ்வொரு மாகாணத்திலிருந்தும் இரு உறுப்பினர்கள் அங்கம் வகிக்கின்றனர். ஆப்கானிஸ்தான் நாடாளுமன்ற மக்களவை உறுப்பினர்கள் மாவட்டவாரியாக தேர்ந்தெடுக்கப்படுகின்றனர்.

## ஆப்கானிஸ்தானின் மாகாணங்கள்

## முன்னைய மாகாணங்கள்

## மேற்கோள்கள்

## இவற்றையும் பார்க்க
*ஆப்கானிஸ்தானின் மாவட்டங்கள்

## வெளியிணைப்புகள்

*ஆப்கானிஸ்தான் தகவல் முகாமைத்துவ சேவைகள் (AIMS) 
*USAID-ஆப்கானிஸ்தான்: மாகாண ரீதியில் பணிகள் 
*மாகாண ஆளுநர்கள் 

பகுப்பு:ஆப்கானித்தானின் மாகாணங்கள்
பகுப்பு:ஆப்கானித்தான் தொடர்பான பட்டியல்கள்
நேர்மையான ஹேக்கிங்

**நேர்மையான ஹேக்கிங்** (*ethical hacking*) எனப்படுவது தகவல்களை பாதுகாக்கும் பணியாகும். ஒரு நிறுவனத்தில் அல்லது தனிநபரின் அல்லது அரசாங்கத்தின் தகவல்கள் அனைத்தும் சேமிக்கப்பட்டிருக்கும் இடத்தை கைப்பற்றி தகவல்களை திருடும் ஹேக்கர்களைப்போலவே தொழில்நுட்பங்களை பயன்படுத்தி உள்ளே புகுந்து தகவல் திருடப்படும் வாய்ப்புகளை ஆராய்ந்து அவற்றை நிவர்த்தி செய்து தகவல் தரவு களஞ்சியத்திலுள்ள ஓட்டைகளை அடைத்து தகவல்கள் திருடப்படாமல் பாதுகாப்பதாகும்.

தகவல் தொழில்நுட்பத்துறையில் அதிக சம்பளம் பெறும்துறையாக இது விளங்குகிறது. வங்கியின் கடனட்டை, பற்று பண அட்டை போன்றவற்றின் கடவுச்சொற்கள் போன்றவற்றை பாதுகாப்பது ஓர் உதாரணமாகும்.

இங்கும் கருந்தொப்பி, வெண்தொப்பி, மண்ணிறதொப்பி என பல பிரிவுககளுண்டு.

கறுப்பு பெட்டி சோதனை, வெள்ளைபெட்டி சோதனை, மண்ணிறபெட்டி சோதனை என்ற முறைகளில் தகவல்களைப்பெற்று சோதனைசெய்து தகவல்களை நிர்வாகித்து அதற்கான நுட்பங்களை பாதுகாப்பதே நேர்மையான ஹேக்கரின் வேலையாகும்.

## மேற்கோள்கள்

பகுப்பு:கணினி அறிவியல்
வடமவண்ணக்கன் தாமோதரனார்

**வடமவண்ணக்கன் தாமோதரன்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் இரண்டு உள்ளன. அவை குறுந்தொகை 85, புறநானூறு 172.

வண்ணம் என்பது நிறம். பொன்னின் நிறத்தைக் காண்பது வண்ணக்கம். நகைப்பொன்னின், நாணயப்பொன்னின் மாற்றைக் காண்பவர் வண்ணக்கன். வடமம் என்பது இந்தப் புலவர் தாமோதரனார் வாழ்ந்த ஊர்.

## இவர் சொல்லும் செய்திகள்
### குறுந்தொகை 85
பரத்தையிடம் சென்ற தலைவன் தன் இல்லம் புக ஒப்புதல் வேண்டிப் பாணன் ஒருவனைத் தன் இல்லத்துக்குத் தூது அனுப்புகிறான். வீட்டில் தலைவியுடன் இருக்கும் தோழி தலைவனை உள்ளே நுழையவிட மறுத்துப் பாணனிடம் சொல்லும் செய்தியைக் கொண்டது இப்பாடல்.

தலைவன் தலைவிக்கு எவரையும் விட இனியவன். எல்லாரையும் விடப் பேரன்பினன். என்றாலும் உள்ளூர்க் குருவியின் சேவல் தன்னுடன் தனக்குக் கருவுற்று வாழும் பேடைக்குருவிக்கு ஈனம் செய்துவிட்டு இனிக்கும் கரும்பிலுள்ள மணமில்லாத பூவைக் கோதுவது போலப் பரத்தையை நாவால் நக்கிக்கொண்டிருக்கிறான் - என்கிறாள் தோழி.

### புறநானூறு 172
இந்தப் பாடல் பிட்டங்கொற்றன் என்பவனின் நல்லியல்புகளைக் கூறுகிறது.

பிட்டங்கொற்றன் சேர மன்னன் கோதை என்பவனின் ஆட்சிக்கு உட்பட்டு வன்புல நாட்டுப்பகுதி ஒன்றை ஆண்டுவந்தான். அந்த நாட்டில் புன்செய்ப் பயிராக விளையக்கூடிய ஐவனம் என்னும் நெல் மிகுதி. இரவில் ஐவண நெல் வயலில் காவல் புரியும் ஆடவர் வெளிச்சத்துக்காகத் தீப்பந்தம் வைத்திருப்பர். அந்தத் தீப்பந்தத்தின் ஒளி மங்கினால் அந்தாட்டில் ஆங்காங்கே கிடக்கும் மணிகள் ஒளி வீசி வெளிச்சம் தருமாம்.

பிட்டங்கொற்றன் பெருங் கொடையாளி. அத்துடன் சிறந்த வீரன். சிறந்த வீரன் தன் திறமையை வெளிப்படுத்தப் பகையாளி வேண்டுமல்லவா? எனவே பிட்டங்கொற்றன் வாழிய, அவனோடு மாறுகொள்ளும் மன்னரும் வாழிய என்று இந்தப் புலவர் வாழ்த்துகிறார். **(இது ஒரு புதுமையான வாழ்த்து)**

புலவர் பாணர்களை அழைத்துப் பேசுகிறார்.

உலை ஏற்றுங்கள். சோறு ஆக்குங்கள். கள்ளுக்குடம் குறையட்டும். பாடல்வல்ல விறலியர் ஆடிப்பாடி மாலை சூடுங்கள். எதற்காகவும் கவலைப்பட வேண்டாம். பிட்டங்கொற்றன் இருக்கிறான். ஒல்லாம் தருவான்.
## புகழூர்த் தமிழி(பிராமி) கல்வெட்டு
கருவூர் மாவட்டத்துப் புகழூரிலுள்ள தமிழி கல்வெட்டு அங்குள்ள ஆறுநாட்டான் மலைக் குகையில் சேரமன்னன் இளங்கடுங்கோ அமண(சமண)த் துறவிகளுக்கு அறுத்துத் தந்த படுக்கைகள் இன்னின்ன துறவிகளுக்கு உரியவை என்று குறிப்பிடுகிறது. அங்குள்ள படுக்கைகளின் தலைமாட்டில் அசோகன் காலத்துத் தமிழி எழுத்துகளில் பிட்டன், கொற்றன் என்னும் பெயர்கள் பொறிக்கப்பட்டுள்ளன. இவை புலவர் தாமோதரன் குறிப்பிடும் பிட்டங்கொற்றன் தன் இறுதிக் காலத்தில் சமணத் துறவியாக மாறி இங்கு உறைந்தானோ என நினைத்துப் பார்க்கத் தூண்டுகிறது. மேலும் பிட்டன் என்பது தந்தை பெயராகவும், கொற்றன் என்பது மகன் பெயராகவும் இருக்கவேண்டும் என்னும் கருத்தையும் வெளிப்படுத்துகிறது.

## மேற்கோள்கள்
*புகழூர்க் தமிழி கல்வெட்டு எழுத்துகளில் சேர மன்னர்களைக் குறிப்பவை
*தமிழ்நாட்டு வரலாறு (சங்ககாலம்), தமிழ்நாடு அரசு - வரலாற்றுக் குழு ஆய்வு வெளியீடு.

பகுப்பு:சங்கப் புலவர்கள்
வடநெடுந்தத்தனார்

**வடநெடுந்தத்தனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது புறநானூறு 179. நாலைகிழவன் நாகன் என்பவனின் வல்லாண்மை இதில் தெரிவிக்கப்பட்டுள்ளது.
## வல்லாண்முல்லை செய்தி
வாகைத்திணையின் துறைகளில் ஒன்றாகத் தொல்காப்பியம் இதனை *வல்லாண் பக்கம்* என்று குறிப்பிடுகிறது. வேலேந்திப் பகைவர்களிடமிருந்து நாட்டைக் காப்பாற்றுவது வல்லாண் பக்கம். வல்லமையைக் காட்டும் ஆண்மைப் பகுதி என்பது இதன் பொருள். நாலை கிழவன் பாண்டிய அரசனின் போர்மறவன். இவன் பாண்டியனுக்குப் படை தேவைப்பட்டபோது வாள்வீரர் படைத் திரட்டித் தந்தான். இதனால் இவனது செயல் *வல்லாண் பக்கம்* ஆயிற்று.

புறப்பொருள் வெண்பாமாலை இதனை *வல்லாண் முல்லை* என்று குறிப்பிடுகிறது.

## அடிக்குறிப்பு

பகுப்பு:சங்கப் புலவர்கள்
பில் சிம்மன்ஸ்

**பிலிப் வெனட் சிம்மன்ஸ்** (Philip Veraint Simmons), பிறப்பு: ஏப்ரல் 18 1963), அயர்லாந்து அணியின் பயிற்றுனரான இவர் மேற்கிந்தியத் தீவுகள் டிரினிடாட் மற்றும் டோபகோவைப் பிறப்பிடமாகக் கொண்டவர். மேற்கிந்தியத் தீவுகள் அணியின் முன்னாள் துடுப்பாட்டக்காரர்.

பகுப்பு:அயர்லாந்துத் துடுப்பாட்டக்காரர்கள்
பகுப்பு:துடுப்பாட்டப் பயிற்சியாளர்கள்
பகுப்பு:1963 பிறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:டர்ஹாம் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
ஐந்தொழில்கள்

இந்து சமய நூல்களின் அடிப்படையில் **ஐந்தொழில்கள்** என்பது படைத்தல், காத்தல், அழித்தல், அருளல், மறைத்தல் என்பவனவாகும். இந்த ஐந்தொழில்களையும் இறைவன் செய்து மக்களைக் காப்பதாக வேதங்களிலும், புராணங்களிலும் குறிப்புகள் உள்ளன. 

பொதுவாக இந்து மதத்தில் முத்தொழில்களான படைத்தல், காத்தல், அழித்தல் ஆகியவை மும்மூர்த்திகளான பிரம்மா, திருமால், சிவபெருமான் ஆகியோர் இத்தொழிலைச் செய்வதாக முன்னிலைப்படுத்தப் படுகின்றார்கள். சில நூல்களில் ஐந்தொழில்களை ஐந்து மூர்த்தங்கள் செய்வதாக குறிப்புகள் உள்ளன. இதன்படி பிரம்மா படைத்தலையும், திருமால் காத்தலையும், உருத்திரன் அழித்தலையும், மகேசுவரன் மறைத்தலையும், சதாசிவன் அருளலையும் ஆற்றுவதாகக் கூறப்படுகிறது.

ஆனால் சைவத்தில் ஐந்தொழில்களையும் சைவத்தின் கடவுளான சிவபெருமானே செய்வதாகும். அதற்காக சிவபெருமானின் ஐந்து முகங்களான சத்யோ ஜாதம், வாமதேவம், அகோரம், தற்புருடம், ஈசானம் ஆகியவை படைத்தல், காத்தல், அழித்தல், அருளல், மறைத்தல் ஆகியவற்றைச் செய்வதாக சைவ நூல்கள் கூறுகின்றன. ஐந்தொழில்களைச் செய்பவர்  விஸ்வகர்மா என்னும் ஆதி கடவுள். இவரே சிவன், சக்தி, விஷ்ணு ஆகியவரைப் படைத்தார். விஸ்வகர்மாவின் ஐந்து முகங்களான சத்யோ ஜாதம், வாமதேவம், அகோரம், தற்புருடம், ஈசானம் ஆகியவை படைத்தல், காத்தல், அழித்தல், அருளல், மறைத்தல் ஆகியவற்றைச் செய்வதாக சைவ நூல்கள் கூறுகின்றன.

## இவற்றையும் காண்க
* ஐந்தேவர்

## மேற்கோள்கள்

## வெளி இணைப்புகள்

பகுப்பு:இந்து சமயம்
விஷ்ணு தர்மோத்திரம்

**விஷ்ணு தர்மோத்திரம்** இந்து சமயத்தின் ஒரு உபபுராண நூல் ஆகும். இது ஒரு இந்து கலைக்களஞ்சியம் ஆகவும் கொள்ளப்படுகிறது. புவியியல், வானியல், வானசாத்திரம், காலபரிமாணம், சோதிடம், ஒழுக்கம், ஆசாரம், சட்டம், அரசியல், மருத்துவம், கணிதம், கருவிகள், அறிவுத்துறைகள், யுத்த தந்திரம், கலை, ஓவியம், சிற்பம் எனப் பல்வேறு விடயங்கள் பற்றி விளக்குகிறது. இது விஸ்ணு புராணத்தின் ஒரு பின்னிணைப்பாக கொள்ளப்படுகிறது. இது 18 உபபுராணங்களில் ஒன்றாகவும் கூறப்படுகிறது..

## நூல் உள்ளடக்கம்
நூல் மூன்று காண்டங்களைக் கொண்டது. முதல் காண்டத்தில் 269 அத்தியாயங்களும், இரண்டாம் காண்டத்தில் 183 அத்தியாயங்களும், மூன்றாம் காண்டத்தில் 118 அத்தியாயங்களும் காணப்படுகின்றன.

## மேற்கோள்கள்


பகுப்பு:இந்து சமய நூல்கள்
மோதாசனார்

**மோதாசனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது குறுந்தொகை 229

## பெயர்க் காரணம்
காதலரிடையே நிகழும் மோதலை ("மோதுதலை") இவர் பாடியுள்ளதால் பாடற்பொருளால் இவருக்கு மோதலாசனார் எனக் குறுந்தொகை நூலைத் தொகுத்தவர் பெயர் சூட்டியுள்ளார்.

## பாடல் சொல்லும் செய்தி
"காதல் செவிலியர்" செய்துகொள்ளும் "ஏதில் சிறுசெரு" பற்றி இவர் தம் பாடலில் குறிப்பிடுகிறார். செவிலியர் குழந்தையைப் பேணி வளர்ப்பர். இவர்கள் காதல் குழந்தையை வளர்க்கும் செவிலியர். யார் அவர்கள்? காதலனும், அவனுடன் அவனது ஊருக்குத் தன் பெற்றோருக்குத் தெரியாமல் செல்லும் காதலியும் ஆகிய இருவர்தான்.

அவர்களுக்குள்ளே 'ஏதில் சிறுசெரு'. காரணம் இல்லாத சிறு சண்டை. செல்லும் பாலைநில வழியில் இவர்களுக்குள்ளே நடந்த சிறு சண்டையைக் கண்டவர்கள் தமக்குள் பேசிக்கொள்கின்றனர்.

இவன் இவளது தலைமுடி ”ஐம்பாலைப்” பற்றுகிறான். இவள் இவனது தலைமுடி ”ஓரி”யைப் பற்றுகிறாள். இருவருக்கும் வலிக்கிறது. எனவே இருவரும் தம் பிடியை விலக்கிக்கொள்கின்றனர்.

(காதலர் இணைந்த வாழ்வில் ஒருவரை ஒருவர் துனபுறுத்தினால் அது அவர்கள் இருவருக்கும் துன்பமாக விளையும் என்னும் உண்மையைக் கண்டு தெளிவு பெறுகின்றனர்.)

”பாலே! நீ நல்லைமன்” - இந்தப் பிரிவுப் பாலும், செருப் பாலும் நல்லதுதான் என்று கண்டவர்கள் பேசிக்கொள்கின்றனர்.

பகுப்பு:சங்கப் புலவர்கள்
ஓட்டிசு கிப்சன்

**ஓட்டிசு டெலொய் கிப்சன்** (Ottis Delroy Gibson), பிறப்பு: மார்ச்சு 16, 1969),முன்னாள் மேற்கிந்தியத் தீவுகள் துடுப்பாட்ட வீரர் மற்றும் பயிற்சியாளரான இவர் மேற்கிந்தியத் தீவுகள் பார்படோசு, சென்ட்பீட்டர்ஸ்சைப் பிறப்பிடமாகக் கொண்டவர். மேற்கிந்தியத் தீவுகள் அணியின் முன்னாள் வலதுகை விரைவு பந்து வீச்சுசாளரான இவர் 2 தேர்வுத் துடுப்பாட்டப் போட்டிகளிளும்,15 ஒருநாள் பன்னாட்டுத் துடுப்பாட்டப் போட்டிகளிலும் 212 பட்டியல் அ  போட்டிகளிலும் மற்ற்றும் 177 முதல்தரத் துடுப்பாட்டப் போட்டிகளில் விளையாடியுள்ளார். இவர் 2010-2014 ஆம் ஆண்டு வரை மேற்கிந்துயத் தீவுகளின் தலைமைப்பயுஇற்சியாளராக இருந்தார். இதற்கு முன்பாக இவர் இங்கிலாந்துத் துடுப்பாட்ட அணியின் பயிற்சியாளராக 2007 முதல் 2010 ஆம் ஆண்டு வரையிலும் பின்பு 2015 முதல் 2017 ஆம் ஆண்டு வரை  இருந்தார். 2017 முதல் 2019 ஆம் ஆண்டு வரை வரை இவர் தென்னாப்பிரிக்கத் துடுப்ப்பாட்ட அணியின் பயிற்சியாளராக இருந்துள்ளார்.

## சர்வதேசப் போட்டிகள்
1995 ஆம் ஆண்டில் மேற்கிந்தியத் தீவுகள் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது .இங்கிலாந்துத்  துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் பந்துவீச்சில்  81 ஓட்டங்களை விட்டுக் கொடுத்து அலெக் இசுட்டுவர்ட் மற்றும் டேரன் கா ஆகியோரது இலக்கினைக் கைப்பற்றினார். மட்டையாட்டத்தில் 29 ஓட்டங்களை எடுத்தார். ஆனால் இரண்டாவது ஆட்டப்பகுதியில் அவர் 51 ஓட்டங்களை விட்டுக் கொடுத்தார் . ஆனால் இலக்கினைக் கைபற்றவில்லை.மட்டையாட்டத்தில் 14 ஓட்டங்களை எடுத்தார். அந்தப் போட்டியில் மேற்கிந்தியத் தீவுகள் அணி 71 ஓட்டங்களில் அனைத்து இலக்குகளையும் இழந்தது.

1999 ஆம் ஆண்டில் தென்னாப்பிரிக்கத் துடுப்பாட்ட அணிக்கு எதிரான போட்டியில் இவர் முத; ஆட்டப் பகுதியில் 91 ஓட்டங்களை விடுக் கொடுத்து ஜேக்கஸ் காலிசு இலக்கினை வீழ்த்தினார். இரண்டாவது ஆட்டப் பகுதியில்  51 ஓட்டங்களை விட்டுக் கொடுத்தார் . ஆனால் இலக்கினைக் கைபற்றவில்லை.மட்டையாட்டத்தில் 31 ஓட்டங்களை எடுத்தார். இதுவே தேர்வுத் துடுப்பாட்டத்தில் இவரின் சிறந்த மட்டையாட்டம் ஆகும். இந்தப் போட்டியில் தென்னாப்பிரிக்க அணி 149 ஓட்டங்களில்  வெற்றி பெற்றது.

இவர் சிறந்த ஒருநாள் பன்னாட்டுத் துடுப்பாட்ட வீரராக அறியப்படுகிறார். மத்திய ஓவர்களில் இவர் சிறப்பாக ஓட்டங்களைச் சேர்த்து அணியின் வெற்றிக்கு உதவினார். இதுவரை 15 ஒருநாள் போட்டிகளில் விளையாடியுள்ள இவர் 141 ஓட்டங்களை எடுத்துள்ளார். ஆத்திரேலியத் துடுப்பாட்ட அணிக்கு எதிரான போட்டியில் இவர் 52 ஓட்டங்கள் எடுத்ததே இவரின் அதிகபட்ச ஓட்டமாகும். பந்துவீச்சில் 34 இலக்குகளைக் கைப்பற்றியுள்ள இவரின் பந்து வீச்சு சராசரி 18.26 ஆகுயாளரக ம். இலங்கைத் துடுப்பாட்ட அணிக்கு எதிரான போட்டியில் 42 ஓட்டங்களை விட்டுக் கொடுத்து ஐந்து இலக்குகளைக் கைப்பற்றியதே இவரின் சிறந்த பந்துவீச்சு ஆகுமபயிற்சியாளராக

செப்டம்பர் 20, 2007 இல் இவர் இங்கிலாந்துத் துடுப்பாட்ட அணியின் பயிற்சியாளராக நியமிக்கப்பட்டார். ஏனேனில் அதற்கு முன்பாக பந்துவீச்சுப் பயிற்சியாளராக இருந்த ஆலன் டொனால்டு தென்னாப்பிரிக்காவில் வர்ணனையாளராகச் சென்றார். எனவே இலங்கைத் துடுப்பாட்ட அணிக்கு எதிரான தொடருக்கு இவர் பந்து வீச்சுப் பயிற்சியாளரானார். அதற்கு முன்பாக இவர் பீட்டர் மூர்ச் எனும் அகாதமியில் பணியாற்றினார்.


## மேற்கோள்

பகுப்பு:மேற்கிந்தியத் தீவுகளின் துடுப்பாட்டக்காரர்கள்
பகுப்பு:துடுப்பாட்டப் பயிற்சியாளர்கள்
பகுப்பு:1969 பிறப்புகள்
பகுப்பு:டர்ஹாம் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:பார்படோசு விளையாட்டு வீரர்கள்
கொரி வேன் சில்

**கொரினெலியஸ் ஜெகானல்ஸ் பெட்ரஸ் கெடாடர்ஸ் வேன் சில்** (*Cornelius Johannes Petrus Gerhardus van Zyl*, பிறப்பு: அக்டோபர் 1, 1961), தென்னாபிரிக்கா அணியின் **பயிற்றுனரான** இவர் தென்னாபிரிக்காவைப் பிறப்பிடமாகக் கொண்டவர். தென்னாபிரிக்க அணியின் முன்னாள் துடுப்பாட்டக்காரர்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:துடுப்பாட்டப் பயிற்சியாளர்கள்
பகுப்பு:1961 பிறப்புகள்
பகுப்பு:வாழும் மக்கள்
கொடை விழா

திருநெல்வேலி, தூத்துக்குடி மாவட்டங்களில் நடைபெறும் சிறுதெய்வ வழிபாட்டு விழாக்கள் **கொடை விழா** என அழைக்கப்படுகின்றன. இந்தக் கொடை விழா பெரும்பான்மையாக தமிழ் மாதங்களான பங்குனி, சித்திரை மற்றும் வைகாசி மாதங்களில் நடைபெறுகின்றன. எனவே இது முன்பு கோடை விழா என்றழைக்கப்பட்டு, பின்னர் கொடை விழா என்று மருவி இருக்கலாம் எனக் கருதப்படுகிறது. 

காலையில் கால்நடுதல் என்ற சடங்குடன் கொடை விழா ஆரம்பிக்கும். இரவில் ஆடு, கோழி, பன்றி ஆகிய விலங்குகளை பலியிடும் நிகழ்வுகள் கொடை விழாவின் இரவில் நடக்கும். அதை சாமக்கொடை என்பர்.

## கொடை விழா நடைபெறும் ஆலயங்கள்
*வடக்கு வாசல் செல்வி அம்மன்

பகுப்பு:தமிழர் விழாக்கள்
மடல் வழி நட்பு

முகம் தெரியாமல் முகவரியை மட்டும் கொண்டு அஞ்சல் வழியாக ஒருவருக்கொருவர் ஏற்படுத்திக் கொள்ளும் நட்பு **மடல் வழி நட்பு** எனப்படுகிறது. இந்த மடல் வழி நட்பிற்கென உலகம் முழுவதும் பல அமைப்புகள் இருந்தன. தற்போது கணினி மற்றும் இணையம் வழியிலான தகவல் தொடர்பு அதிகரித்த பின்பு மின்னஞ்சல் மற்றும் இதர வழிகளிலான நட்பு அதிகரித்து விட்டதால் மடல் வழி நட்புக் கொள்பவர்களின் எண்ணிக்கை வெகுவாகக் குறைந்து போய் விட்டது.

## மடல் வழி நண்பர்கள் அமைப்புகள்

இந்தியாவில் சில மடல் வழி நண்பர்கள் அமைப்புகள் இன்னும் தொடர்ந்து இயங்கிக் கொண்டிருக்கின்றன. அவற்றுள் ஒன்று இந்திய மடல் வழி நண்பர் பேரவை. இந்த அமைப்பு மும்பையைத் தலைமையகமாகக் கொண்டு இயங்கி வருகிறது.

பகுப்பு:உறவுகள்
மோசிசாத்தனார்

மோசி சாத்தனார் சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது புறநானூறு 272.

மோசி என்பது தந்தையின் பெயர். உறையூர் ஏணிச்சேரி முடமோசியார் என்னும் புலவர் இவரின் தந்தை எனலாம்.

இந்தப் பாடல் ***செரு மிடை வீழ்தல்*** என்னும் துறையைச் சேர்ந்தது. **போரிட விழைதல்** என்பது இதன் பொருள். மதிலைக் காக்கும் போர் நொச்சி. வீரர்க் நொச்சிப்பூ சூடி மதிலைக் காக்கும் போரில் ஈடுபடிவர். இப்படி மதிலைக் காக்கும் போரில் ஈடுபட்ட வீரன் ஒருவனின் புகழ் இந்தப் பாடலில் சொல்லப்படுகிறது. 
* *நீ நிழற்றிசினே* = நீ சூடி நிழலாக்கிக்கொண்டால்,
நெடுந்தகை! நீ சூடி நிழலாக்கிக்கொண்டால், மணிநிறப் பூக்கள் பூக்கும் நொச்சி மரம் காதலுக்கு உதவும் நல்ல மரமாக இருக்கும். நீ காவல் மிக்க நகரில் தொடியணிந்த மகளிரின் அலகுலிலே கிடந்தாலும் கிடப்பாய். நீ நெடுந்தகையாக ஊருக்கு வெளியிலே நின்றால் உன் ஊர்ப்படை எப்போதும் பின்வாங்குவது இல்லை.

பகுப்பு:சங்கப் புலவர்கள்
க. சின்னத்தம்பி

**கணபதிப்பிள்ளை சின்னத்தம்பி** (பிறப்பு: அக்டோபர் 20, 1938, இடைக்காடு, யாழ்ப்பாணம், இலங்கை) ஒரு கல்வியியல் துறைப் பேராசிரியர் ஆவார்.

## எழுதிய கல்வியியல் நூல்கள்
*அறிகைத் தொழிற்பாடுகளும் ஆசிரியரும்
*கல்வி ஆய்வியல்
*கல்வியில் அளவீடும் மதிப்பீடும்

## கட்டுரைகள்
#உள-சமூக விருத்திபற்றிய எரிக்சனின் கருத்துக்கள், "சாகரம்" இதழ்-1
#தொடர்பாடலும் கற்றல் கற்பித்தலும், பேராசிரியர் மா.செல்வராஜா மணிவிழா மலர், 2007
#தன்னியல் கௌரவம், "Marian Blossm'- 2009 Nov.08, T/St,Mary's Co;;ege, Trincomalee,
#ஆரம்பக் கல்வி மேம்பாட்டிற்கு வழிகோலும் விருத்தி உளவியற் கருத்துக்கள், 'மகுடம்" 2007 தி/ஸ்ரீசண்முகா இந்து மகளிர் கல்லூரி, திருகோணமலை
#ஆசிரியரும் கற்றற் தொழிற்பாடும், கலைஞானம் இதழ் 1, 1980

## வகித்தபதவிகள்

* 1960.01.25 – 1962.12.31 ஆசிரியர், கேகாலை புனித மரியாள் கல்லூரி
* 1962.01.01- 1962.12.31 ஆசிரியர், கேகாலை வித்தியாலயம்
* 1963.01.01 – 1963.08.31 ஆசிரியர், மாத்தளை புனித தோமஸ் கல்லூரி
* 1963.09.01 – 1971.02.14 ஆசிரியர், கம்பளை சாகிராக் கல்லூரி
* 1971.02.15 – 1976.04.06 இலங்கை கல்வி நிருவாக சேவை , அதிபர் உடப்பு தமிழ் மகாவித்தியாலயம்
* 1976.05.07 – 1980.10.14 உதவி விரிவுரையாளர், கல்விப் பீடம், கொழும்பு பல்கலைக்கழகம்
* 1980.10.15 – 2004.09.30 முதுநிலை விரிவுரையாளர்,கல்விப்பீடம், யாழ்ப்பாணப் பல்கலைக் கழகம்
* 1999.10.01             கல்வித்துறைப் பேராசிரியர்

## கல்வியியற் பங்களிப்புகள்

Member of the Team of Evaluatators of Doctoral Thesis, Alagappa University, Karaikudi
M.Ed, Visitig Lecturer, Eastern University
Day School Lecturer, Teaching Practice Evaluation, Open University of Sri Lanka
Early Childhood Care and Developemnt (ECCD) Consultant dor curriculumn Development .Teacher Training and Research.
Contribution of the curriculumn Development for post Graduate Education Courses in Eastern University, Sri Lanka and University of Jaffna
Contribution to Recommence the PGDE (Part Time) Programme in University of Jaffna
Contribution to Recommence the Master of Education Programme in University of Jaffna

## புலமைப்பரிசில்கள்
INstitute of Education, University of LOndon, November – December 1999, Senior UNiversity Academic Felloeship

பகுப்பு:1938 பிறப்புகள்
பகுப்பு:ஈழத்து எழுத்தாளர்கள்
பகுப்பு:இலங்கையின் கல்விமான்கள்
ஒடியன்

**ஒடியன்** என்பவன் தமிழக மலைவாழ் பழங்குடி மக்களின் நம்பிக்கைப்படி தீய ஆற்றல்கள் கொண்ட ஒரு மனிதன் ஆவான். ஒடியன் எனும் பெயரில் லட்சுமணன் என்பவர் தமிழ் எழுத்துகளில் எழுதப்பட்ட மலைவாழ் மக்கள் மொழியான இருளா மொழியில் கவிதை நூல் ஒன்றைப் படைத்துள்ளார்.
## மேற்கோள்கள்

பகுப்பு:தமிழர் பண்பாடு
ஐங்கரிச்சர்க்கரை

**ஐங்கரிச்சர்க்கரை** *(pentose)* என்பது 5 கார்பன் (கரி) அணுக்களை உடைய ஒற்றைச்சர்க்கரை ஆகும். ஐங்கரிச்சர்க்கரைகளை அவற்றின் செயல் தொகுதியை அடிப்படையாய்க் கொண்டு ஆல்டோ ஐங்கரிச்சர்க்கரை மற்றும் கீட்டோ ஐங்கரிச்சர்க்கரை என இரண்டு வகைகளாய்ப்பிரிக்கலாம்.

## ஆல்டோ ஐங்கரிச்சர்க்கரை
இவை தங்கள் செயல் தொகுதியின் இடத்தில் ஆல்டிஹைடு தொகுதியைக் கொண்டுள்ளன. ஆல்டிஹைடு தொகுதி எப்போதும் கரியணுச்சங்கிலியின் முதல் இடத்தில் இருக்கும் என்பது பொது விதி.

## கீட்டோ ஐங்கரிச்சர்க்கரை
இவை தங்கள் செயல் தொகுதியின் இடத்தில் கீட்டோன் தொகுதியைக் கொண்டுள்ளன. கீட்டோன் தொகுதி முதல் கரியணுவில் இருக்க ஒருபோதும் வாய்ப்பில்லையாதலால் கீட்டோன் தொகுதி இரண்டு அல்லது அல்லது மூன்றாவது இடத்தில் இருக்கும்.

## முக்கியத்துவம்
ஐங்கரிச்சர்க்கரையான ரைபோசு மரபுப் பொருளான ‌டி.என்.ஏ வின் அடிப்படைக் கூறு ஆகும்.

## மேற்கோள்கள்

பகுப்பு:வேதிப் பொருட்கள்
பகுப்பு:உயிர்வேதியியல்
ஆர். ரத்னவேலு

**ஆர். இரத்னவேலு** இந்தியத் திரைப்பட ஒளிப்பதிவாளர். தமிழ், கன்னடம், தெலுங்கு ஆகிய மொழித் திரைப்படங்களுக்கு ஒளிப்பதிவு செய்துள்ளார். திருமலை, வாரணம் ஆயிரம், எந்திரன் போன்றவை அவற்றுள் குறிப்பிடத்தக்கவை. இவர் மூன்று தென்னிந்திய பிலிம்பேர் விருதுகள், விஜய் விருதுகள், தமிழ்நாடு மாநில திரைப்பட விருது, இரண்டு சைமா விருதுகள், தமிழ்நாடு அரசால் வழங்கப்பட்ட கலைமாமணி விருது ஆகியவற்றைப் பெற்றுள்ளார்.

## திரைப்படங்கள்

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
முக்கரிச்சர்க்கரை

**முக்கரிச்சர்க்கரை** *(triose)* என்பது மூன்று கரியணுக்களைக் கொண்ட ஒற்றைச்சர்க்கரை ஆகும். முக்கரிச்சர்க்கரைகளை அவற்றின் செயல் தொகுதியை அடிப்படையாய்க் கொண்டு ஆல்டோ முக்கரிச்சர்க்கரை மற்றும் கீட்டோ முக்கரிச்சர்க்கரை என இரண்டு வகைகளாய்ப் பிரிக்கலாம்.

கிளிசரால்டிஹைடு (படம்)  ஓர்  முக்கரி ஆல்டோ சர்க்கரை ஆகும். 

டை ஹைட்ராக்சி அசிட்டோன் (படம்) ஒரு முக்கரி கீட்டோ சர்க்கரை ஆகும். 

பகுப்பு:வேதிப் பொருட்கள்
பகுப்பு:உயிர்வேதியியல்
எண்ணிம தோற்றுருச் செயலாக்கம்

**எண்ணிம தோற்றுருச் செயலாக்கம்** என்பது எண்ணிம தோற்றுருக்களில் அல்லது படங்களில் பல்வேறு செயலாக்கங்களுக்கு கணினிப் படிமுறைத் தீர்வுகளைப் பயன்படுத்துவது ஆகும்.  இது எண்ணிம குறிகைச் செயலாக்கதின் ஒரு துணைத் துறை ஆகும்.  அண்டவியல் மருத்துவப் படங்களை ஆராய்தல், ஒளிப்படக்கலை, தானியங்கியல், வரைகலை என பல்வேறு பயன்பாடுகளை இத்துறை கொண்டுள்ளது.

## மேற்கோள்கள்

பகுப்பு:தோற்றுருச் செயலாக்கம்
தடாகம் (சிற்றிதழ்)

right|150px
**"தடாகம்"** கிழக்கு மாகாணத்தில் அம்பாறை மாவட்டத்திலிருந்து வெளிவந்த கலை, இலக்கிய மாத இதழ். மாதந்தோறும் வெளிவருவதாக குறிப்பிடப்பட்ட போதிலும்கூட, தொடர்ச்சியாக வெளிவரவில்லை. இடைக்கிடையே மொத்தம்  பன்னிரண்டு இதழ்கள் வெளிவந்துள்ளன. படைப்பிலக்கியத் துறையில் ஓரளவிற்கு தாக்கத்தை ஏற்படுத்திய ஒரு சிற்றிதழாக இதனைக் குறிப்பிடலாம்.
## முதலாவது இதழ்
1995ஆம் ஆண்டு ஆகஸ்ட் மாதத்திலும், இறுதி இதழ் 2001 நவம்பர் மாதத்திலும் வெளிவந்தது. 
## பணிக்கூற்று
கவினூறு கலைகள் வளர்ப்போம்.
## நிர்வாகம்
பிரதம ஆசிரியர்: கலைமகள் ஹிதாயா. இவர் ஒரு எழுத்தாளரும், கவிஞரும் நூலாசிரியையுமாவார். இச்சஞ்சிகை அம்பாறை மாவட்டம், கல்முனை, சாய்ந்தமருதுவிலிருந்து வெளிவந்தது. தலைமையகம் சாய்ந்தமருது அஹமட் வீதி, ரிஸ்னா நிவாஸ் எனும் முகவரியைக் கொண்டிருந்தது.

## சிறப்பு
கலை, இலக்கிய சஞ்சிகையாக வெளிவந்த போதிலும்கூட, இதில் இடைக்கிடையே வெளிவந்த ஆய்வுக் கட்டுரைகள் சிறப்பாக அமைந்திருந்தன. குறிப்பாக பல்கலைக்கழக விரிவுரையாளர்கள், மூத்த இலக்கியவாதிகளின் பல்வேறுபட்ட ஆய்வுக் கட்டுரைகள் இடம்பெற்றிருந்தன. மேலும், இலங்கையில் வாழும் மூத்த இலக்கியவாதிகளை கௌரவிக்கும் முகமாக மல்லிகை ஆசிரியர் டொமினிக் ஜீவா, சீ. எல். பிரேமினி, பேராசிரியர் சு. வித்தியானந்தன், ஏ. யூ. எம். ஏ. கரீம், கல்ஹின்னை ஹலீம்தீன், புன்னியாமீன் ஆகியோரின் புகைப்படங்களை முகப்பட்டையில் தாங்கி வெளிவந்தமையும் அவர்கள் பற்றி விரிவான குறிப்புகளை உள்ளடக்கியிருந்தமையும் சிறப்பம்சமாக அமைந்திருந்தது.
## உள்ளடக்கம்
இலக்கிய கட்டுரைகள், கட்டுரைகள், சிறுகதைகள், கவிதைகள், துணுக்குகள், நேர்காணல்கள், நூல்நயம், இக்கியவிழா அறிமுகம், ஆய்வுக் கட்டுரைகள், வாசகர் பக்கம், உலகசாதனைகள், ஹைக்கூ கவிதைகள், சற்றே சிந்திக்க, சுவை சுவை போன்ற பல்வேறு அம்சங்களை உள்ளடக்கியதாக இருந்தது.
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 
பகுப்பு:ஈழத்து சஞ்சிகைகள்
பகுப்பு:இலங்கை இசுலாமியத் தமிழ் இதழ்கள்
நாற்கரிச்சர்க்கரை

**நாற்கரிச்சர்க்கரை** (*Tetrose*) என்பது கரிம வேதியியலில், 4 கார்பன் அணுக்களைக் கொண்ட ஓர் ஒற்றைச்சர்க்கரை ஆகும். டெட்ரோசு என்ற பெயராலும் இதை அழைக்கலாம். நாற்கரிச்சர்க்கரைகளை அவற்றின் செயல் தொகுதியை அடிப்படையாய்க் கொண்டு ஆல்டோ நாற்கரிச்சர்க்கரை என்றும்  கீட்டோ நாற்கரிச்சர்க்கரை என்றும் இரண்டு வகைகளாய்ப் பிரிக்கலாம். ஆல்டோ நாற்கரிச்சர்க்கரையில் கட்டமைப்பு நிலை ஒன்றில் ஓர் ஆல்டிகைடு (−CH=O) வேதி வினைக்குழுவும் கீட்டோ நாற்கரிச்சர்க்கரையின் கட்டமைப்பு நிலை 2 இல் ஒரு  கீட்டோன் (>C=O) வேதி வினைக்குழுவும் இடம்பெற்றிருக்கும். 


File:DErythrose Fischer.svg | D-எரித்ரோசு
File:DThreose Fischer.svg | D-திரியோசு
File:DErythrulose Fischer.svg |D-எரித்ரு‌லோசு


ஆல்டோ நாற்கரிச்சர்க்கரைகள் இரண்டு சமச்சீரற்ற கரியணுக்களைக் கொண்டுள்ளன. எனவே நான்கு முப்பரிமாண மாற்றியங்களுக்கு வாய்ப்புண்டு. ஆனால் இயற்கையில் எரித்ரோசு மற்றும் திரியோசு என இரண்டு வடிவங்களே உள்ளன.

கீட்டோ நாற்கரிச்சர்க்கரைகள் ஒரே ஒரு சமச்சீரற்ற கரியணுவை மட்டுமே உடையவை. எனவே இரண்டு முப்பரிமாண மாற்றியங்களுக்கு வாய்ப்புண்டு. ஆனால் இயற்கையில் எரித்ருலோசு என ஒரு வடிவம் மட்டுமே காணப்படுகிறது.

## மேற்கோள்கள்

பகுப்பு:உயிர்வேதியியல்
இலண்டன் பாலம்

**இலண்டன் பாலம்** (London Bridge) என்பது தேம்சு நதியின் (River Thames) மீது கட்டப்பட்டுள்ள பாலமாகும். இது இலண்டன் மாநகரையும் சவுத்வார்க்கையும் இணைக்கிறது.

இலண்டன் பாலம் என்ற பெயரில் பல பாலங்கள் இருந்துள்ளன. உரோமானிய ஆக்கிரமிப்புக் காலத்தில் ஒரு பாலம் இருந்தது. அதை அடுத்து இடைக்காலத்தில் ஒரு பாலம் இருந்தது. இப்பாலத்தின் தெற்குவாயில் கதவுக் கம்பிகளில் இராசத்துரோகிகள் மற்றும் கொடுங்குற்றவாளிகளின் தாரில் முக்கப்பட்ட தலைகள்  சொருகப்பட்டு காட்சிக்கு வைக்கப்பட்டிருந்தன. இவ்வாறாக முதலில் காட்சிப்படுத்தப்பட்ட தலை வில்லியம் வேலசினுடையதாகும். 1831 ஆம் ஆண்டு இப்பாலம் இடிக்கப்பட்டு வேறொன்று கட்டப்பட்டது. 1968 ஆம் ஆண்டு இதுவும் விற்கப்பட்ட பிறகு தற்போதைய புதிய பாலம் கட்டப்பட்டது.

## மேற்கோள்கள்

பகுப்பு:இலண்டனில் உள்ள கட்டிடங்கள்
சுதா ரகுநாதன்

**சுதா ரகுநாதன்** (Sudha Ragunathan) தமிழகத்தைச் சேர்ந்த கருநாடக இசைப் பாடகர். தமிழ்த் திரைப்படங்களிலும் பாடல்களைப் பாடி உள்ளார். மூத்த எழுத்தாளர் அசோகமித்திரனின் தண்ணீர் என்கிற நாவல் 2015-ம் ஆண்டு வசந்தசாய் இயக்கத்தில் திரைப்படமாக எடுக்கப்படவிருக்கிறது. இந்த படத்திற்கு இசை அமைப்பதன் மூலம் இவர் தமிழ்த் திரைப்பட இசை அமைப்பாளராகவிருக்கிறார்.

## திரைப்படப் பாடல்கள்

## விருதுகள்
* பத்மபூசண் விருது, 2015 
* பத்மசிறீ விருது
* சங்கீத சூடாமணி விருது, 1997
* இந்திரா சிவசைலம் அறக்கட்டளை விருது, 2010
* இசைப்பேரறிஞர் விருது, 2011. வழங்கியது: தமிழ் இசைச் சங்கம், சென்னை.
* சங்கீத கலாநிதி விருது, 2013

## மேற்கோள்கள்

## வெளியிணைப்புகள்
* சுதா இரகுநாதன் வலைத்தளம்
* ''They made it happen'' எனும் தலைப்பில் 'தி இந்து' நாளிதழில் வெளியான ஒரு கட்டுரை
* ''Surpassed expectations'' - 'தி இந்து' நாளிதழில் வெளியான ஒரு இசை விமர்சனம்

பகுப்பு:கருநாடக இசைப் பாடகர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:சங்கீத சூடாமணி விருது பெற்றவர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தமிழ்ப் பெண் இசைக் கலைஞர்கள்
பகுப்பு:வாழும் மக்கள்
பகுப்பு:1956 பிறப்புகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:பெங்களூரைச் சேர்ந்த இசைக்கலைஞர்கள்
எழுகரிச்சர்க்கரை

**எழுகரிச்சர்க்கரை** என்பது ஏழு கரியணுக்களைக் கொண்ட ஒற்றைச்சர்க்கரை ஆகும். எழுகரிச்சர்க்கரைகளை அவற்றின் செயல் தொகுதியை அடிப்படையாகக் கொண்டு ஆல்டோ எழுகரிச்சர்க்கரை மற்றும் கீட்டோ எழுகரிச்சர்க்கரை என இரண்டு வகைகளாய்ப் பிரிக்கலாம். செடோஹெப்டுலோஸ் ஒரு கீட்டோ எழுகரிச் சர்க்கரை ஆகும்.

## மேற்கோள்கள்
சொலெடாட் அல்வியர்

**மரியா சொலெடாட் அல்வியர் வாலென்சுயெலா ** (Maria Soledad Alvear Valenzuela) (சான் டியேகோ செப்டம்பர் 17, 1950) சிலி நாட்டு வழக்கறிஞர் மற்றும் அரசியல்வாதி ஆவார். சிலி கிறித்தவ சனநாயக கட்சியின் சார்பாக கிழக்கு சான்டியேகோ மாநகர வலயத்திலிருந்து மக்களவை (செனட்) உறுப்பினராக தேர்ந்தெடுக்கப்பட்டுள்ளார். கிறித்தவ சனநாயகக் கட்சியின் தலைவராக 2006-08 ஆண்டுகளில் இருந்தவர். பாட்ரிசியோ ஆல்வின், எடுயார்டோ பிரை ரூசு டாக்லெ மற்றும் ரிகார்டோ லாகோசு அரசுகளில் அமைச்சராகப் பணி புரிந்தவர். லகோசு அரசில் சிலி நாட்டு வ,லாற்றிலேயே முதன்முறையாக ஓர் பெண் வெளியுறவு அமைச்சராக பொறுப்பாற்றினார். 2005ஆம் ஆண்டிற்கான குடியரசுத் தலைவர் தேர்தல்களில் தன் கட்சியின் வேட்பாளராகப் போட்டியிட்டார். முன்னதாக ஆல்வின் அரசில் மகளிர்நல அமைச்சராகப் பணிபுரிந்தார். எடுயார்டோ ரூசு அரசில் நீதித்துறை அமைச்சராகப் பணியாற்றி குற்றவியல் சட்டங்களை முற்றிலுமாக காலனியாதிக்கச் சட்டங்களிலிருந்து மாற்றியமைத்தார்.

## வெளியிணைப்புகள்

*Official senatorial campaign site  (In Spanish)
*Alvear quits race to lead Chile (BBC News)

.

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:சிலியின் அரசியல்வாதிகள்
பகுப்பு:பெண் அரசியல்வாதிகள்
அலனைன் சுழற்சி

**அலனைன் சுழற்சி** *(alanine cycle)* அல்லது **குளுக்கோசு-அலனைன் சுழற்சி** என்பது கோரி சுழற்சிக்கு இணையான ஒரு சுழற்சி ஆகும். ஆக்சிஜனில்லா குளுக்கோசு சிதைவு வினையின் போது தசைகளில் லாக்டிக் அமிலம் உருவாகும் அதே வேளையில் உருவாகும் அலனைன் கல்லீரலுக்கு எடுத்துச் செல்லப்பட்டு அங்கு பைருவிக் அமிலமாக மாற்றப்படும்.

பகுப்பு:உயிர்வேதியியல் சுழற்சிகள்

## மேற்கோள்கள்
இந்திய விண்வெளி தொழில்நுட்ப கழகம், திருவனந்தபுரம்

**இந்திய விண்வெளித் தொழில்நுட்ப கல்லூரி** (*Indian Institute of Space Science and Technology*) இந்திய விண்வெளித் துறையின் கட்டுப்பாட்டில் இயங்கும் நிகர்நிலைப் பல்கலைக்கழகமாகும். இது உலகில் முதன்முறையாக விண்வெளித்துறை சார்ந்த கல்விக்கென்று உருவாக்கப்பட்டுள்ள கல்லூரியாகும். இந்த கல்லூரி தொடங்க 26 ஏப்ரல், 2007 ம் ஆண்டு மத்திய அமைச்சரவை ஒப்புதல் அளித்தது. முன்னாள் விண்வெளித் துறை தலைவர் மாதவன் நாயர் இதனை 14 செப்டம்பர், 2007 அன்று தொடங்கி வைத்தார். தொடங்கி ஓராண்டுக்குள் இது நிகர் நிலைக்கல்லூரியாக தரம் உயர்த்தப்பட்டுள்ளது. இக்கல்லூரியில் பயிலும் மாணவர்களுக்கு இந்திய விண்வெளித்துறையில் பணிபுரிய வாய்ப்பு வழங்கப்படும். இக்கல்லூரியின் துணைவேந்தராக அப்துல் கலாம் உள்ளார்.

## துறைகள்
### இளங்கலைப்பட்டப் படிப்பு
*Control System, 
*Computer,
*Digital Electronics
*Communications
*Manufacturing,
*Aeronautics
*Structural Design and Analysis
*Thermal and Propulsion areas. 
*Earth and Space systems, 
*Astrophysics & Planetary Science, 
*Remote Sensing
*Chemical System

### முதுநிலை பட்டப்படிப்பு
*Applied and Adaptive Optics,
*Soft Computing and Machine learning,
*RF and Micro Systems
*Chemical System.

### ஆராய்ச்சிப் படிப்பு
விண்வெளித்துறையில் முனைவர் பட்டம் பெறலாம்.

## வெளி இணைப்புகள்
அதிகார்ப்பூர்வ இணையதளம் 

பகுப்பு:இந்திய விண்வெளித் திட்டங்கள்
பகுப்பு:கேரளப் பல்கலைக்கழகங்களும் கல்லூரிகளும்
பகுப்பு:இந்திய விண்வெளித் துறை